國務院總理，正國級文官，總理國是者也，邸中南海。考古來故實，則曰宰相。國初號政務院總理，一九五四年遷今名。歷任總理皆出政治局常委。國家主席舉其人選，依全國人大決議而除官。總理降免，需全國人大全體會議議定，擬奏國家主席，方行罷黜。凡五歲一屆，連任不逾二屆可也，領國務院政事，提名任免諸屬官。丞二種，曰國務院副總理、國務委員，屬官五種，曰國務院秘書長、各部部長、各委員會主任、中國人民銀行行長、審計署審計長。院中事項，皆奏總理而定策。院中政令，黜免，需署以總理手跡，方具效用。依律召行國務院常務會議，每週一召行，論及提案，黜免，內外政令。國務院全體會議，每半載一召行，照會省部要事。凡總理將有事於外，則內以副總理暫行其政。總理降旨謂之國務院令，示承旨者以廢止政法，任免特首，解除戒嚴諸事宜。起二零一三年，以李克強爲總理，張高麗、劉延東、汪洋、馬凱副之。